’n Span ortopede van Suid-Afrika het pas die eerste keer in Afrika ’n prostese regstreeks in die oorblywende geamputeerde bo-been van ’n jong vrou ingeplant. Dr Nando Ferreira, die ortopeed van die Universiteit van Stellenbosch wat die span gelei het, vertel hoe dit gedoen is en wie hierby kan baat. Hy bespreek ook die voor- en nadele en die toekoms van dié soort prosteses pleks van tradisionele prosteses waar die stompie in ’n skede gedruk word.
Die X-strale van die eerste pasiënt: Let op die X-strale links, hoe die heupgewrig ongelyk is, en die femur (die bobeen se been) na die buitekant uitdruk – dit kan uiteindelik die vel tussen die been en die prostese stukkend druk). Let ook op die heupgewrig en die hoek van die femur in die X-straal regs (ná die regstreekse inplanting in die been) weer teen die normale hoek funksioneer.